DZIЕCIUKI прыехалі ў Мінск, каб прадставіць сваю дэбютны сінгл “Гарадзенскі гармідар”. Музыкі пазіцыянуюць сябе як шалёныя панкі, што натхняюцца касінерскай адвагай ды “Мужыцкай праўдай”. Яны так і кажуць: “Мы граем нацыянальны панк-рок, бо перакананыя, што прыйшоў час разбурыць стэрэатыпы талерантнага і згоднага з усім навокал беларуса”. У сваіх песнях “Дзецюкі” якраз і звяртаюцца да тых падзеяў у беларускай гісторыі, якія яскрава паказваюць, што беларусы сябе ў крыўду не дадуць. Тэксты для каманды піша Дзяніс Жыгавец, гісторык з адукацыі, а выконваюць вялікі прыхільнік беларускага фальклору Павел Трабл і Алесь Дзянісаў, таксама гісторык, між іншым. “Наша галоўная задача — асвета. У нейкім сэнсе мы працягваем справу, якую рабілі беларускія рок-гурты ў 80—90-х”, — заявілі ўдзельнікі гурта ў адным з інтэрв’ю напярэдадні прэзентацыі.